URBROJ: 370-2/2024

Koprivnica, 30.10.2024.

**O B R A Z L O Ž E NJ E**

**Prijedloga Financijskog plana Muzeja grada Koprivnice za 2025. godinu**

**i projekcija za 2026. i 2027. godinu**

***Osnovni podaci o ustanovi***

1. Naziv obveznika: Muzej grada Koprivnice
2. Poštanski broj i sjedište obveznika: 48000, Koprivnica
3. Adresa sjedišta: Koprivnica, Trg dr. Leandera Brozovića 1
4. Šifra Grada/Općine: 201, Koprivnica
5. Broj RKP: 27958
6. Matični broj: 3009670
7. OIB: 26066765805
8. Razina: 21
9. Razdjel: 000
10. Šifra djelatnosti prema NKD: 9102, djelatnosti muzeja
11. Odgovorna osoba: vršitelj dužnosti ravnatelja Muzeja grada Koprivnice Ivan Valent

***Sažetak djelokruga rada proračunskog korisnika***

Muzej grada Koprivnice kulturno je, komunikacijsko i informacijsko središte Grada Koprivnice i Koprivničko- križevačke županije koje vodi sustavnu brigu o nepokretnoj, pokretnoj i nematerijalnoj baštini grada i regije. Zadaća ustanove je sustavno prikupljanje, čuvanje, stručno održavanje, sređivanje, restauriranje, konzerviranje i trajno zaštićivanje muzejske građe, stručna i znanstvena obrada nepokretnih i pokretnih spomenika kulture, održavanje stalnog postava muzeja i priprema povremenih pokretnih izložbi koje se odnose na prošlost i sadašnjost grada Koprivnice i koprivničke Podravine, izdavanje i objavljivanje vlastitih publikacija, pripremanje i organiziranje brojnih kulturno – umjetničkih manifestacija i projekata, predavanja, tečajeva, seminara, stručnih i znanstvenih skupova, muzejskih radionica i igraonica, promicanje muzejske struke u suradnji sa srodnim ustanovama u zemlji i inozemstvu, promicanje muzejske struke suradnjom sa školama i drugim pravnim osobama te zainteresiranim pojedincima u skladu s ''Kodeksom profesionalne etike'' muzejske struke.

Muzej obavlja muzejsku djelatnost iz članka 3. točke 1. Zakona o muzejima i djelatnosti koje služe obavljanju djelatnosti upisane u sudski registar, a obuhvaća poslove nabave muzejske građe, istraživanja, stručne i znanstvene obrade te njezine sistematizacije u zbirke, zatim trajne zaštite muzejske građe, muzejske dokumentacije i baštinskih lokaliteta i nalazišta u svrhu osiguranja dostupnosti, obrazovanja, tumačenja i predstavljanja javnosti muzejske građe kao kulturnoga materijalnog i nematerijalnog dobra te dijelova prirode.

Muzej sukladno Statutu obavlja svoju djelatnost kako slijedi:

1. prikuplja muzejsku građu i muzejsku dokumentaciju sukladno svojoj misiji i politici skupljanja s područja na kojem djeluje
2. čuva muzejske predmete u odgovarajućim uvjetima i štiti cjelokupnu muzejsku građu, muzejsku dokumentaciju, baštinske lokalitete i nalazišta u svrhu obrazovanja, proučavanja i uživanja u skladu s propisima o zaštiti i očuvanju kulturnih dobara
3. vodi propisanu muzejsku dokumentaciju o muzejskim predmetima, zbirkama i aktivnostima muzeja
4. organizira stalne i povremene izložbe
5. organizira istraživanja, izdavačku djelatnost, predavanja, konferencije i stručne skupove te organizira edukativne aktivnosti i radionice
6. podržava i organizira umjetnička i kulturna događanja u okviru svoga djelokruga
7. osigurava da poslove upravljanja muzejskom zbirkom obavljaju stručni muzejski djelatnici sukladno standardima
8. osigurava dostupnost zbirki u obrazovne, stručne i znanstvene svrhe
9. osigurava prihvatljivo okruženje za javnost i dostupnost građe
10. provodi digitalizaciju muzejske građe
11. obavlja reviziju muzejske građe u muzeju i dostavlja o tome izvješće Ministarstvu kulture i Osnivaču
12. obavlja procjenu povijesne, znanstvene, umjetničke i tržišne vrijednosti muzejske građe za potrebe upravljanja imovinom, za osiguranje i otkup
13. izrađuje stručna mišljenja, vještačenja i elaborate o muzejskome predmetu, građi, zbirci o kojoj skrbi i drugim kulturnim dobrima te dijelovima prirode
14. može organizirati izradu i prodaju suvenira i predmeta te izdavanje i prodaju publikacija tematski vezanih uz fundus i program muzeja
15. obavlja i druge djelatnosti sukladno Zakonu i posebnim propisima.

Financijski pokazatelji ustanove izrađeni su sukladno Zakonu o proračunu, Pravilniku o proračunskom računovodstvu i računskom planu, Pravilniku o financijskom izvještavanju u proračunskom računovodstvu, Pravilniku o proračunskim klasifikacijama te sukladno uputama za izradu Prijedloga Financijskog plana za razdoblje 2025.-2027. godine Grada Koprivnice, Upravnog odjela za financije, gospodarstvo i europske poslove te u skladu s limitom i u okvirima odobrenih sredstava iz proračuna Grada Koprivnice za trogodišnje razdoblje. Prijedlog financijskog plana za razdoblje 2025.-2027. godine iskazan je na razini skupine ekonomske klasifikacije, ali su stavke prihoda i rashoda detaljnije obrazložene u nastavku ovog obrazloženja.

***Obrazloženje programa i aktivnosti Prijedloga Financijskog plana Muzeja grada Koprivnice za 2025. godinu i projekcija za 2026. i 2027. godinu***

***(I. Opći dio Financijskog plana)***

Planirani program Očuvanje kulturne baštine Muzeja grada Koprivnice za naredno trogodišnje razdoblje čini redovna i programska djelatnost te aktivnost energetske obnove zgrade Muzeja, a detaljno je analizirana i obrazložena prema dolje navedenim aktivnostima. Prijedlog financijskog plana Muzeja za 2025. godinu izrađen je sukladno načelu uravnoteženja prihoda i rashoda te iznosi 2.394.004,00 EUR. Planirani rashodi poslovanja i rashodi za nabavu nefinancijske imovine za 2025. godinu iznose 2.394.004,00 EUR od čega se na troškove redovne i programske djelatnosti planira isto utrošiti prema dolje navedenim aktivnostima.

U tabeli Općeg dijela Financijskog plana u **Računu prihoda i rashoda** prihodi poslovanja planirani su iz četiri izvora financiranja prema ekonomskoj klasifikaciji kako slijedi:

**Analiza planiranih prihoda prema ekonomskoj klasifikaciji:**

Za 2025. godinu prihodi poslovanja planirani su u iznosu 2.394.004 EUR dok su u projekciji plana za 2026. godinu smanjeni za 56,83% i iznose 1.033.565,00 EUR što je rezultat planiranih prihoda za realizaciju projekta energetske obnove zgrade Muzeja u 2025. godini, a u 2026. su planirani završni troškovi što je znatno utjecalo na povećanje financijskog plana ustanove u 2025. godini, dok se za 2027. godinu planske pozicije prihoda također umanjuju i iznose 913.565,00 EUR što je za 61,84% manje u odnosu na baznu godinu, jer se projektne aktivnosti energetske obnove planiraju realizirati tijekom 2025. i 2026. godine.

**- skupina 63** - pomoći iz inozemstva i od subjekata unutar općeg proračuna koji su za 2025. godinu planirani u iznosu 1.031.664,00 EUR, a odnose se na planirane doznake tekućih i kapitalnih prihoda iz nenadležnog županijskog i državnog proračuna za financiranje rashoda redovnog poslovanja i muzejske programske djelatnosti te za realizaciju energetske obnove zgrade Muzeja. U odnosu na baznu godinu iz navedenih izvora planiran je prihod u iznosu 171.400,00 EUR ili 83,39% manje dok je za 2026. godinu planirano samo 51.400,00 EUR jer će se aktivnosti građevinske obnove realizirati tijekom prve dvije godine provedbe projekta, dok prihodi planirani za realizaciju programske djelatnosti ne prikazuju znatna odstupanja.

**- skupina 64 –** prihod od imovine, odnosno prihod od pozitivnih tečajnih razlika planiran je u iznosu 50,00 EUR koje se ostvaruju evidentiranjem i plaćanjem računa u drugoj valuti te se ne očekuju odstupanja u projekcijama plana za buduće razdoblje

**- skupina 66** – za 2025. su godinu planirani prihodi iz vlastitih izvora financiranja od prodaje robe i pružanja usluga te donacija u iznosu 43.150,00 EUR dok je u projekcijama plana prihod očekivan u istim razmjerima.

**- skupina 67** – planirani su prihodi iz gradskog izvora financiranja za redovnu i programsku djelatnost te za planirane kapitalne projekte obnove zgrada u iznosu 1.319.140,00 EUR za 2025. godinu dok je za 2026. i 2027. godinu planiran isti iznos od 818.965,00 EUR koji je u odnosu na baznu godinu umanjen za 37,92% jer nisu planirana kapitalna ulaganja.

**Analiza planiranih rashoda prema ekonomskoj klasifikaciji:**

Ukupni su rashodi za 2025. godinu planirani u iznosu 2.394.004,00 EUR od čega je za rashode poslovanja planirano 964.821,00 EUR, a za rashode za nabavu nefinancijske imovine 1.429.183,00 EUR koji se većinom odnose na projekt energetske obnove zgrade Muzeja. U odnosu na baznu godinu za 2026. godinu plan je umanjen za 56,83 % te iznosi 1.033.565,00 EUR od čega je za rashode poslovanja planirano 880.165,00 EUR a za kapitalne rashode 153.400,00 EUR. Planirani ukupni rashodi za 2027. godinu iznose 913.565,00 EUR što je za 61,84% manje u odnosu na 2025. godinu, a za rashode poslovanja planiran je iznos od 880.165,00 EUR, dok je za nabavu nefinancijske imovine planirano 33.400,00 EUR.

**- skupina 31** – rashodi za zaposleni u iznosu od 576.944,00 EUR u 2025. godini odnose se na troškove plaća i ostalih materijalnih prava radnika za 18 radnika te se tijekom narednog trogodišnjeg razdoblja ne očekuju znatna odstupanja u planiranim vrijednostima. Prijedlog financijskog plana Muzeja za 2025. godinu i projekcije za naredne dvije godine izrađen je s pretpostavkom zadržavanja kadrovske strukture odnosno na bazi 18 zaposlenih od toga 2 radnika sa niskom stručnom spremom na poslovima čišćenja, 3 radnika sa srednjom stručnom spremom (2 muzejska tehničara, domar-održavatelj objekata), 1 radnik sa završenom višom stručnom spremom (računovodstveni referent-tajnik), 9 radnika sa visokom stručnom spremom (4 viša kustosa, 1 viši kustos dokumentarist, 1 kustos, 1 viši kustos pedagog, 1 knjižničar, 1 stručni suradnik za računovodstveno-upravne poslove) te ravnatelj ustanove.

**- skupina 32 –** materijalni rashodi ustanove za trogodišnje proračunsko razdoblje planirani su za redovnu i programsku djelatnost te za program energetske obnove zgrade Muzeja zbog kojeg su navedeni troškovi umanjeni u proračunskim godinama jer će se projektne aktivnosti većinski realizirati u 2025. godini.

**- skupina 34 –** financijski rashodi planirani su kroz naredno razdoblje u iznosu 300,00 EUR za redovne bankarske usluge i usluge platnog prometa te tečajne razlike

**- skupina 42 –** kapitalni rashodi za nabavu opreme za održavanje i zaštitu muzejske građe i objekata, informatičke i uredske opreme te donacije muzejske građe planirani su u iznosu 27.600,00 EUR te u projekcijama plana ne prikazuju odstupanje u odnosu na baznu godinu

**- skupina 43 –** ova je skupina rashoda planirana u iznosu 7.800,00 EUR za nabavu raritetne muzejske građe kupnjom ili donacijama temeljem sklopljenih ugovora te nabavu muzejske knjižne građe čime se obogaćuje knjižnični fond a u projekcijama plana ne očekuju se odstupanja

**- skupina 45 –** sukladno ugovornoj obvezi i planiranim projektnim aktivnostima u narednoj godini planira se realizacija NPOO projekta energetske obnove zgrade Muzeja što je znatno uvećalo planirane kapitalne troškove, dok se u 2026. godini planiraju završni troškovi, odnosno završetak projekta stoga su planirani rashodi umanjeni za 91,39%. Rashodi za dodatna ulaganja na nefinancijskoj imovini u 2027. godini nisu planirani.

Opći dio Financijskog plana koji odnosi se na **Račun financiranja** u kojem se iskazuju primici od financijske imovine i zaduživanja te izdaci za financijsku imovinu, za otplatu kredita i zajmovakoji se ne ispunjava obzirom da ustanova nije financijski zadužena.

**Obrazloženje programa 3006 OČUVANJE KULTURNE BAŠTINE**

**kroz Posebni dio Financijskog plana po programskoj klasifikaciji**

**A300601 Redovna muzejska djelatnost**

Za financiranje redovne djelatnosti Muzeja iz nadležnog je proračuna planiran iznos od 692.700,00 EUR što je za otprilike 268.000,00 EUR više u odnosu na prvotno planirana sredstva prethodne godine. Zbog velikog povećanja dolazi najvećim dijelom radi planiranja povećanja plaća za zaposlene i zbog zapošljavanja dva pripravnika i jednog kustosa iz područja arheologije, te zbog planiranja tekućeg održavanja, odnosno popravka ograde oko zgrade Muzeja grada Koprivnice.

Od ukupno planiranog iznosa ove aktivnosti iznos od 513.000,00 EUR iznosa odnosi na osiguranje sredstava za isplatu plaće radnicima temeljem Kolektivnog ugovora za zaposlene u kulturi Grada Koprivnice za 15 radnika koji se u cijelosti financiraju iz nadležnog proračuna, uz uputu planiranja povećanja plaća od 35 % za 2025. godinu te povećanja broj zaposlenih za dva pripravnika i jednog kustosa. Osim navedenog, planirana su sredstva za isplatu jedne jubilarne nagrade za radnicu koja će prema Kolektivnom ugovoru ostvariti pravo te su planirana sredstva za isplatu božićnice, uskrsnice, paušalnih naknada za podmirivanje troškova prehrane, dar djeci i naknade za korištenje godišnjih odmora, te nagrade sukladno Pravilniku o nagrađivanju i ocjenjivanju zaposlenika Muzeja grada Koprivnice.

Materijalni troškovi planirani su u iznosu 168.000,00 EUR za službena tuzemna i inozemna putovanja, naknada za prijevoz na posao i s posla, te je planirano stručno usavršavanje zaposlenika. Temeljem ovogodišnjeg utroška, a u skladu s tržišnim kretanjima planiran je rashod za materijal i energiju koji se odnosi na potreban uredski i ostali materijal za redovno poslovanje te materijal za preventivnu zaštitu muzejske građe, materijal za čišćenje, dezinficiranje i održavanje objekata, materijal za održavanje komunalne infrastrukture, godišnji trošak opskrbe električnom energijom i plinom za poslovne objekte Muzeja sukladno sklopljenim ugovorima. U prijedlogu plana planirani su i rashodi za usluge tekućeg i investicijskog održavanja koji se najvećim dijelom odnose na popravak ograde oko zgrade Muzeja grada Koprivnice. Zatim su planirane zakupnine i najamnine koje se odnose na zakup prostora u Kampusu za čuvanje muzejske građe koja je trenutačno tamo preseljena iz Muzeja grada Koprivnice zbog energetske obnove zgrade, kao i zdravstvene i veterinarske usluge koje su planirane temeljem ugovora sa Croatia osiguranjem za sistematske preglede zaposlenih u ustanovi Muzeja grada Koprivnice. U odnosu na prethodnu godinu blago je uvećan planirani rashod računalnih usluga za računovodstveni program jedinstvenog sustava riznice prema Uputi za izradu Prijedloga financijskog plana za proračunsko razdoblje 2025.-2027. Ostali nespomenuti rashodi poslovanja planirani su na bazi ovogodišnje realizacije i to za godišnju naknadu predsjedniku i članovima Upravnog vijeća Muzeja grada Koprivnice (predsjednik i 4 člana) prema Zaključku gradonačelnika Grada Koprivnice, za premije osiguranja objekata i opreme Muzeja grada Koprivnice prema polici Croatia osiguranja, trošak godišnjih članarina, pristojbe i naknade te ostalo nespomenute rashode. U narednoj su godini planirani rashodi za nabavu nefinancijske i to informatičke opreme i uredskog namještaja i opreme za zaštitu i održavanje objekata i muzejske građe u iznosu 11.000,00 EUR dok planirana nabava raritetnih knjiga, umjetničkih djela, skulptura u iznosu od 500,00 EUR čijom se nabavom obogaćuje i povećava muzejski fundus. Dodatna ulaganja u građevinske objekte u sklopu ove aktivnosti nisu planirana. Rashodi poslovanja i rashodi za nabavu nefinancijske imovine planirani su u skladu s odobrenim limitom i smjernicama nadležnog proračuna za trogodišnje razdoblje 2024.-2026. godine, a prihod je planiran iz gradskog izvora za financiranje rashoda poslovanja te prihod od prodaje za navedeno investicijsko ulaganje. Projekcijom plana za naredne dvije godine manje su jer je stavka tekućeg i investicijskog ulaganja za 2025. godinu uvećana za planirani popravak ograde oko zgrade Muzeja grada Koprivnice dok tog troška u 2026. i 2027. godini nema.

**A300602 Zaštita kulturne baštine**

Prijedlogom financijskog plana u 2025. godini za financiranje aktivnosti Zaštita kulturne baštine planirano je ukupno 24.000,00 EUR materijalnih rashoda, a odnose se na konzervatorsko-restauratorske radove na muzejskoj građi s ciljem očuvanja iste i na troškove arheoloških istraživanja. 6.000,00 EUR planira se financirati iz proračuna Koprivničko-križevačke županije za konzervatorsko-restauratorske radove dok ostatak od 18.500,00 EUR planira se financirati iz Prihoda nadležnog proračuna. Planirani iznos utrošiti će se na stavku ostalih nespomenutih rashoda poslovanja i Ostale usluge. Za naredne dvije godine sredstva su planirana istovjetno kao i za 2025. godinu, jer se ne očekuju značajnija odstupanja u ovoj aktivnosti prema navedenom izvoru financiranja, a planiran je nastavak ulaganja u programe zaštite kulturne baštine.

**A300603 Muzejsko-galerijska djelatnost**

Aktivnost Muzejsko-galerijske djelatnosti planirana je sa ukupnim rashodima od 82.500,00 EUR. U odnosu na Financijski plan za 2024. godinu došlo je do značajnog povećanja rashoda zbog prebacivanja troškova iz aktivnosti Redovne muzejske djelatnosti koji se odnose na trošak realizacije izložbi i pedagoškog programa te zbog planiranja potreba izlaganja umjetnina iz Zbirke Menegelo. 80.000,00 EUR rashoda će se financirati iz nadležnog proračuna, a 2.500,00 EUR planira se financirati iz proračuna Koprivničko-križevačke županije sukladno Ugovoru o korištenju sredstava Koprivničko-križevačke županije i prema Zaključku Župana Koprivničko-križevačke županije o financiranju programske djelatnosti Muzeja. Obzirom da se naredne dvije godine nastoje zadržati izložbene aktivnosti na istom nivou, sredstva planirana u projekcijama Financijskog plana ne odstupaju u odnosu na baznu godinu.

**A300604 Knjižnična djelatnost**

Plan za financiranje knjižnične djelatnosti u 2025. godini je 19.675,00 EUR što se odnosi na digitalizaciju starih koprivničkih novina sa početka 20. st. kako bi se zaštitili izvornici te povećala dostupnost i vidljivost široj populaciji, te na restauraciju osam svezaka iz nakladničkog niza „Tako vam je nekoć bilo“ u izdanju Vinka Vošickog. 7.000,00 EUR planira se financirati iz Pomoći od nenadležnog proračuna odnosno iz Ministarstva kulture i medija, a ostatak od 12.675,00 EUR iz nadležnog proračuna. Projekcije za 2026. i 2027. godinu iznose 1.000,00 EUR jer se digitalizacija planira samo za 2025. godinu.

**A300605 Nakladnička djelatnost**

Nakladničkom djelatnosti Muzeja planira se u iznosu 24.000,00 EUR za izdavanje Podravskog zbornika 51/2025 i Monografije Korošec. Od toga iz proračuna Koprivničko-križevačke županije planira se izdavanje knjige Podravski zbornik 51/2025 u iznosu od 1.000,00 EUR, a iz Ministarstva kulture i medija financiranje u iznosu od 9.500,00 EUR za izdavanje Podravskog zbornika i Monografije Korošec prema prijavljenom programu, dok troškovi za izdavanje spomenutih publikacija koji se financiraju iz nadležnog proračuna iznose 13.500,00 EUR. Troškovi se odnose na Intelektualne usluge, odnosno autorske ugovore uredništva, lekture, prijevoda i sli. Te na Otale usluge koje se odnose na grafičko oblikovanje i tisak publikacija. U projekcijama Financijskog plana za 2026. i 2027. godinu rashodi iznose 8.000,00 EUR za izdavanje Podravskog zbornika što je kontinuirani rashod, dok je Monografija Korošec izdatak predviđen samo u 2025. godini.

**A300607 Muzejska djelatnost – izvor financiranja vlastita i ostala sredstva**

Za financiranje muzejske djelatnosti iz vlastitih i ostalih sredstava za naredno je godišnje razdoblje planirano 41.200,00 EUR te je isto planirano i u projekcijama za 2025. i 2026. godinu. Obzirom da ustanova svake godine ostvaruje prihod od tekućih donacija za financiranje programske djelatnosti, u narednoj su godini planirana sredstva u iznosu 2.600,00 EUR za usluge tiska publikacija i intelektualne usluge koje se odnose na planirani trošak autorskih ugovora za suradnike koji sudjeluju u pripremi i realizaciji programske djelatnosti ustanove. Planirani rashod u iznosu 15.000,00 EUR za umjetnička djela odnosi se na evidentiranje darovane muzejske građe prema sklopljenim darovnim ugovorima sklopljenim tijekom godine dok se na poziciji za pohranjene knjige planira međuinstitucionalnom razmjenom i donacijama od ostalih gospodarskih subjekata evidentirati nabava knjiga za muzejski knjižni fond u iznosu od 7.000,00 EUR. Iz vlastitih sredstava od prodaje proizvoda, robe i pružanja usluga planiran je prihod od 16.600,00 EUR dok se planirani troškovi u prijedlogu plana odnose se na rashode za materijal, energiju, usluge promidžbe i informiranja javnosti o programskim aktivnostima, trošak usluge tekućeg i investicijskog održavanja, grafičke i tiskarske usluge tiska publikacija te trošak premija osiguranja muzejske građe i godišnji trošak reprezentacije za goste i suradnike kao i ostali nespomenuti rashodi.

**A300608 Zaštita kulturne baštine – izvor financiranja Ministarstvo kulture**

Za zaštitu kulturne baštine iz nenadležnog proračuna temeljem prijavljenih programa i očekivanih ugovora o korištenju sredstava Ministarstva kulture za naredno trogodišnje razdoblje planirano je 19.200,00 EUR, a planirani troškovi zaštite odnose se na programe arheoloških istraživanja te konzervatorsko-restauratorske radove sa ciljem očuvanja muzejske građe. Kapitalne pomoći za nabavu opreme za održavanje i zaštitu nisu planirane za naredno trogodišnje razdoblje dok su troškovi redovnog poslovanja planirani u istom iznosu u projekcijama plana.

**A300609 Muzejsko galerijska djelatnost – izvor financiranja Ministarstvo kulture**

Muzejsko-galerijska djelatnost ustanove realizirat će se temeljem odobrenih sredstava i sklopljenih ugovora o korištenju sredstava Ministarstva kulture za programsku djelatnost 2025. godine, a aktivnost je planirana u iznosu 18.700,00 EUR. Planira se realizacija izložbi međumuzejske suradnje za koje su predviđeni troškovi tiska muzejskih publikacija, te troškovi intelektualnih usluga za nekoliko autora izložbi prema sklopljenim ugovorima. Osim navedenog planirana je izrada računalne igre za mobitele i osuvremenjivanje stalnog postava Galerije Mijo Kovačić u sklopu prijavljenog programa JAMA: Podravska elegija u deset slika, koji bi se uz financiranje iz Ministarstva kulture financirao i iz Hrvatskog audiovizualnog centra. Rashodi poslovanja u projekcijama Financijskog plana ne odstupaju od planiranog u odnosu na baznu godinu.

**A300611 Nakladnička djelatnost – izvor financiranja vlastita sredstva**

Prijedlogom Financijskog plana ustanove za naredno trogodišnje razdoblje nakladnička djelatnost planirana je u iznosu 2.000,00 EUR, a odnosi se na trošak intelektualnih usluga odnosno isplatu autorskih naknada prema sklopljenim autorskim ugovorima za vanjske suradnike knjige Podravski zbornik 51/2025, a temeljem ostvarenih prihoda od prodaje robe. Navedeni rashodi kontinuirani su rashodi dugi niz godina stoga je u projekcijama plana planirana ista visina sredstava za intelektualne usluge.

**A300612 Galerija naivne umjetnosti, Hlebine**

Galerija naivne umjetnosti Hlebine financira se u cijelosti iz prihoda nadležnog proračuna u iznosu od 71.765,00 EUR budući da Ugovor o provedbi sufinanciranja muzejsko-galerijske djelatnosti u Galeriji naivne umjetnosti Hlebine i Sporazuma o financiranju galerijske djelatnosti u Galeriji naivne umjetnosti Hlebine nije sklopljen između Koprivničko-križevačke županije, Grada Koprivnice i Muzeja grada Koprivnice, kako je bio slučaj u prethodnim godinama. Za trošak rashoda za zaposlene planirano je 52.610,00 EUR za dvoje zaposlenih koji se financiraju u ovoj aktivnosti. Do povećanja rashoda za zaposlene u odnosu na prethodnu godinu dolazi zbog očekivanog povećanja osnovice u 2025. godini. Planirani su rashodi za redovno poslovanje Galerije odnosno za materijal, energiju i usluge u ukupnom iznosu 10.475,00 EUR. Navedeni rashodi planirani su temeljem ovogodišnje realizacije, a odnose se na telefonske usluge, usluge interneta i poštarinu Galerije naivne umjetnosti Hlebine, na usluge tekućeg i investicijskog održavanja zgrade Galerije naivne umjetnosti Hlebine za održavanje vodovodnih i plinskih instalacija, održavanje postrojenja i opreme, na usluge promidžbe i informiranja građana o predviđenim programskim aktivnostima u Galeriji naivne umjetnosti u elektroničkim i tiskovnim medijima, trošak za komunalne usluge odnosi se na usluge odvoza smeća i dimnjačarske usluge za Galeriju naivne umjetnosti Hlebine. Planirani rashod za intelektualne i osobne usluge odnosi se na naknade vanjskim suradnicima za realizaciju programske djelatnosti. Planirani su troškovi računalnih usluga, ažuriranja računalnih baza i održavanja programa za obradu muzejske građe te troškovi za grafičke i tiskarske usluge te usluge zaštitarskih tvrtki potrebne za tehnički nadzor i zaštitu umjetnina u Galeriji naivne umjetnosti Hlebine sukladno godišnjem ugovoru. U projekcijama plana za 2025. i 2026. godinu ne planiraju se znatna odstupanja stoga su projekcije planirane u istom iznosu kao i bazne godine.

**A300615 – Energetska obnova zgade Muzeja grada Koprivnice**

Ova je aktivnost planirana u sklopu programa Nacionalnog plana oporavka i otpornosti (NPOO.C6.1.R1-I3.01.0005) za program Energetske obnove zgrade muzeja temeljem Ugovora o dodjeli bespovratnih sredstava za projekte koji se financiraju iz nacionalnog plana oporavka i otpornosti 2021. - 2026. godine, a ugovorne strane projekta su Ministarstvo kulture i medija RH, Fond za zaštitu okoliša i energetsku učinkovitost te Muzej kao korisnik bespovratnih sredstava Mehanizma za oporavak i otpornost. Projektne aktivnosti započele su prijavom navedenog projekta od ožujka 2023. godine i traju do ožujka 2026. godine.Navedeni se projekt tijekom trogodišnjeg razdoblja planira financirati manjim dijelom iz proračuna Grada Koprivnice kojim će se pokriti neprihvatljivi troškovi energetske obnove dok će većina tekućih i kapitalnih troškova biti pokrivena iz pomoći od izvanproračunskog korisnika temeljem prijenosa EU. Rashodi za energetsku obnovu zgrade Muzeja grada Koprivnice za 2025. godinu planirani su u iznosu od 1.397.764,00 EUR, a odnose se na dio plaće dva radnika koji su aktivno uključeni u projekt (voditelj i računovodstveni radnik) i financirati će se u potpunosti od izvanproračunskog korisnika kao i materijalni rashodi koji se odnose na troškove promidžbe i promidžbenih materijala s ciljem informiranja javnosti, te na kapitalne rashode. Do promjena u planu financiranja ove aktivnosti došlo je zbog ponovljenog postupka javne nabave i kasnije potpisivanja ugovora sa izvođačima radova od planiranog za 2024. godinu, te se zbog toga većina troškova koji su bili planirani u 2024. godini prebacuju na 2025. godinu. Od ukupnog iznosa, 430.000,00 EUR planira se financirati iz proračuna Grada Koprivnice za pokrivanje neprihvatljivih troškova dok se ostatak u iznosu od 967.764,00 EUR planira financirati sa bespovratnim sredstvima. Projekcija Financijskog plana za 2026. godinu iznosi 120.000,00 za završne kapitalne radove koji se planiraju financirati od izvanproračunskog korisnika, dok troška u 2027. godini u sklopu ove aktivnosti nema. Sukladno terminskom planu ugovorenih aktivnosti nastojati će se realizirati projekt do ožujka 2026. godine.

***Zakonske i druge podloge na kojima se zasnivaju programi***

Zakonski okvir unutar kojeg Muzej grada Koprivnice djeluje kao javna ustanova u kulturi čine zakoni i pravilnici Republike Hrvatske:

* Zakon o muzejima (NN 61/18, 98/19, 114/22),
* Zakon o ustanovama (NN 76/93, 29/97, 47/99, 35/08, 127/19, 151/22),
* Zakon o zaštiti i očuvanju kulturnih dobara (NN 69/99, 151/03, 157/03, 100/04, 87/09, 88/10, 61/11, 25/12, 136/12, 157/13, 152/14, 98/15, 44/17, 90/18, 32/20, 62/20, 117/21, 114/22),
* Zakon o financiranju javnih potreba u kulturi (NN 47/90, NN 27/93, NN 38/09),
* Zakon o radu (NN 93/14, 127/17, 98/19, 151/22)
* Zakon o proračunu (NN 144/21),
* Zakon o upravljanju javnim ustanovama u kulturi (NN 96/01, 98/19),
* Zakon i Uredba o fiskalnoj odgovornosti (NN 111/18, 95/19),
* Pravilnik o uvjetima i načinu ostvarivanja uvida u muzejsku građu i muzejsku dokumentaciju (NN 115/01),
* Pravilnik o sadržaju i načinu vođenja muzejske dokumentacije o muzejskoj građi (NN 108/02),
* Pravilnik o načinu i mjerilima za povezivanje u sustav muzeja Republike Hrvatske (NN 16/19),
* Pravilnik o stručnim i tehničkim standardima za određivanje vrste muzeja, za njihov rad, te za smještaj muzejske građe i muzejske dokumentacije (NN 30/06),
* Pravilnik o stručnim muzejskim zvanjima i drugim zvanjima u muzejskoj djelatnosti te uvjetima i načinu njihova stjecanja (NN 104/19),
* Pravilnik o financijskom izvještavanju u proračunskom računovodstvu (NN 37/22)
* Pravilnik o proračunskom računovodstvu i računskom planu (NN 124/14, 115/15, 3/18, 126/19, 108/20)
* Pravilnik o proračunskim klasifikacijama (NN 26/10, 120/13, 1/20)
* Pravilnik o polugodišnjem i godišnjem izvještaju o izvršenju proračuna (NN 24/13 i 102/17, 1/20, 147/20).

Osim navedenih zakona i pravilnika temeljem kojih Muzej grada Koprivnice obavlja muzejsku djelatnost te brine o pokretnoj i nepokretnoj baštini Muzej navedeno realizira i putem sljedećih akata:

* Statut Muzeja grada Koprivnice
* Pravilnik o unutarnjem ustrojstvu i načinu rada Muzeja grada Koprivnice
* Pravilnik o zaštiti od požara Muzeja grada Koprivnice
* Pravilnik o zaštiti arhivskog i registraturnog gradiva Muzeja grada Koprivnice
* Odluka o provođenju postupka jednostavne nabave robe, radova i usluga Muzeja grada Koprivnice
* Pravilnik o obradi i zaštiti osobnih podataka Muzeja grada Koprivnice
* Pravilnik o nagrađivanju i ocjenjivanju radnika Muzeja grada Koprivnice
* Pravilnik o ostvarivanju i korištenju vlastitih prihoda Muzeja grada Koprivnice
* Pravilnik o radu, pružanju usluga i korištenju knjižnične građe knjižnice Muzeja grada Koprivnice
* [Pravilnik o zapošljavanju pripravnika u Muzeju grada Koprivnice](http://www.muzej-koprivnica.hr/wp-content/uploads/2024/10/Pravilnik-o-zaposljavanju-priravnika-u-Muzeju-grada-Koprivnice.pdf)
* Godišnjeg programa rada i razvoja ustanove,
* drugih općih akata Muzeja grada Koprivnice (ugovorima o korištenju financijskih sredstava Ministarstva kulture i medija RH, ugovorima o korištenju financijskih sredstava proračuna Koprivničko-križevačke županije te ostalim važećim aktima o donacijama i sponzorstvima).

Prilikom izrade Financijskog plana uz navedenu zakonsku regulativu ustanova za naredno trogodišnje razdoblje planira procjenu realno ostvarivih vlastitih prihoda od prodaje robe i pružanja usluga te procjenu sredstava kapitalnih i tekućih donacija u skladu s gospodarskim kretanjima i planiranim aktivnostima. Iz nadležnog je proračuna Grada Koprivnice poštivan limit definiran u dostavljenim Uputama za izradu Financijskog plana, dok će se iz nenadležnog državnog i županijskog proračuna stavke rashoda realizirati u skladu s odobrenim programima i ugovornim obvezama.

***Usklađenost ciljeva, strategije i programa s dokumentima dugoročnog razvoja***

Muzej grada Koprivnice izradio je operativni godišnji Financijski plan za narednu 2025. godinu u visini 2.394.004,00 EUR koji je znatno uvećan za 1.085.192,00 EUR u odnosu na plan koji je, kao projekcija, usvojen prethodne godine za 2025. godinu, a koji je iznosio 1.308.812,00 EUR. Navedeno uvećanje za otprilike 45,33% prihoda i rashoda u odnosu na planiranu projekciju prethodne godine rezultat je uvećanog limita od strane nadležnog proračuna za kapitalni investicijski projekt energetske obnove zgrade Muzeja grada Koprivnica koji nije planiran prethodne godine te zbog prebacivanja neostvarenih rashoda iz 2024. godini u 2025. godinu. Također su se povećali i materijalni rashodi za redovnu djelatnost u odnosu na plan prethodne godine zbog planiranja investicijskog održavanja, odnosno popravka ograde oko zgrade Muzeja grada Koprivnice, rasta cijena materijala, energije i usluga na tržištu. Došlo je i do znatnog odstupanja kod rashoda za zaposlene u odnosu na projekciju prethodne godine zbog očekivanog povećanja osnovice za zaposlene, odnosno korigiranja plaća u ustanovi Muzeja grada Koprivnice kao i planiranog zapošljavanja dva pripravnika i jednog kustosa.

Iz nadležnog je proračuna povećan limit za financiranje redovne djelatnosti Galerije Hlebine zbog nesklapanja Sporazuma o financiranju galerijske djelatnosti u Galeriji naivne umjetnosti Hlebine između Koprivničko-križevačke županije, Grada Koprivnice i Muzeja grada Koprivnice. Za financiranje redovne djelatnosti Galerije Hlebine došlo je i do dodatnog povećanja također zbog planiranog povećanja plaća.

Kod planiranja vlastitih prihoda od prodaje robe i pružanja usluga dolazi do smanjenja planiranja rashoda zbog usporedbe sa ostvarenim prihodima u 2024. godini i realnijeg raspoređivanja rashoda na druge aktivnosti.

U odnosu na projekcije plana prethodne godine iz nadležnog proračuna za financiranje programske djelatnosti dolazi do povećanja skoro u svim aktivnostima zbog prebacivanja rashoda iz aktivnosti redovne muzejske djelatnosti u ostale aktivnosti (nakladnička, knjižnična djelatnost, zaštita kulturne baštine i muzejsko-galerijska djelatnost).

Planirane stavke i realizacija programske djelatnosti u prikazanim projekcijama plana za naredne dvije godine planirane su sukladno prijavnicama i traženim sredstvima Ministarstva kulture i medija i Koprivničko-križevačke županije. Prijave za ostvarivanje prihoda u 2025. godini za različite programe, projekte, izložbe i publikacije izvršene se u dosta većem broju nego što je to bilo prethodne godine zbog toga se očekuje i više pomoći od Ministarstva kulture kao i od Koprivničko-križevačke županije, pa shodno tome je planirano i više rashoda po programima sufinanciranih od nenadležnog proračuna. Financijski plan za naredno trogodišnje razdoblje izrađen je sa pretpostavkom slijedeće kadrovske strukture od ukupno 18 zaposlenih kako slijedi: 2 radnika sa niskom stručnom spremom na poslovima čišćenja, 3 radnika sa srednjom stručnom spremom (2 muzejska tehničara, domar-održavatelj objekata), 1 radnik sa završenom višom stručnom spremom (računovodstveni referent-tajnik), 9 radnika sa visokom stručnom spremom (4 viša kustosa, 1 viši kustos dokumentarist, 1 kustos, 1 viši kustos pedagog, 1 knjižničar, 1 stručni suradnik za računovodstveno-upravne poslove, 2 pripravnika kustosa) te ravnatelj ustanove. Muzej će se nastojati pozicionirati kao vodeća županijska i regionalna institucija zaštite materijalne i nematerijalne kulturne baštine, respektabilna ustanova za obradu muzejske te druge prirodne i baštinske građe, otvoreni izlagački centar za muzejske i umjetničke projekte klasične i suvremene orijentacije, dinamični edukativni prostor za sve kategorije stanovništva, a svojim ukupnim statusom i djelovanjem bit će zaštitnik lokalnog identiteta i civilizacijskih vrijednosti te će biti sve više integriran u zajednicu i odgovarati na njene opće i pojedinačne zahtjeve. U infrastrukturnom, koncepcijskom i programskom smislu raditi će na ulaganju u obnovu i zaštitu muzejskih objekata i muzejske građe. Nakon razdoblja realizacije NPOO projekta energetske obnove zgrade Muzeja smanjit će emisije stakleničkih plinova, smanjiti potrošnju energije, smanjiti troškovi održavanja, pridonijeti razvoju kružnog gospodarenja, a poboljšat će se toplinska ugodnost za radnike i posjetitelje središnje muzejske zgrade. Pri realizaciji navedenog oslanjati na proračunska sredstva Osnivača, Županije, Ministarstva kulture i medija, sredstva izvanproračunskih korisnika za NPOO projekt i sredstva međunarodnih organizacija za provedbu projektnih aktivnosti te na donacije i sponzorstva gospodarskih i drugih subjekata, na ostvarene vlastite prihode od prodaje robe i pružanja usluga te druge izvore financiranja.

***Ishodište i pokazatelji na kojima se zasnivaju izračuni i ocjene potrebnih sredstava za provođenje programa odnosno obrazloženje planiranih prihoda i primitaka***

**Prihodi poslovanja (razred 6)**

Ustanova za naredno trogodišnje razdoblje planira ostvariti prihode poslovanja, a realno planirani i ostvarivi prihodi za 2025. godinu planirani su u ukupnom iznosu 2.394.004,00 EUR, dok je u projekciji za 2026. planiran prihod od 1.033.565,00 EUR, a u 2027. godini plan iznosi 913.565,00 EUR. Ukupni prihod poslovanja je u prvoj godini projekcije plana umanjen za 56,83% u odnosu na baznu godinu zbog realizacije projekta energetske obnove zgrade Muzeja koja će se u najvećoj mjeri realizirati tijekom 2025. godine. Početkom 2026. godine planira se završetak projekta energetske obnove, stoga se sredstva Osnivača i sredstva NPOOa planiraju u većem dijelu utrošiti na projektne aktivnosti tijekom 2025. godine, a u drugoj godini projekcije plan je umanjen za 61,84% u odnosu na baznu godinu i iznosi 913.565,00 EUR. Ujedno je u projekcijama plana poštivan limit Osnivača koji je za 2026. i 2027. godinu umanjen za kapitalna ulaganja u građevinske objekte, a iz nenadležnog proračuna projekcije plana su umanjene jer nisu planirana kapitalna investicijska ulaganja dok se realizacija programske djelatnosti planira realizirati na istoj razini za trogodišnje razdoblje. Prihodi iz ostalih izvora financiranja (vlastiti prihodi, donacije, tekuće pomoći nenadležnog proračuna) planiraju se ostvariti bez znatnih odstupanja u narednom trogodišnjem razdoblju.

Slijedom navedenog, prijedlogom financijskog plana planira se ostvarenje prihoda iz sljedećih izvora financiranja:

**Prihodi iz nadležnog proračuna i od HZZO-a temeljem ugovornih obveza (skupina 67)**

Prihod iz nadležnog proračuna Grada Koprivnice planiran je za 2025. godinu sukladno limitu i u okvirima odobrenih sredstava iz proračuna Grada Koprivnice u iznosu 1.319.140,00 EUR, a odnosi se na financiranje redovne djelatnosti Muzeja u visini 692.700,00 EUR i to rashode za zaposlene, rashode za materijal, energiju, usluge, financijske rashode te za rashode za nabavu nefinancijske imovine uredske opreme i namještaja, opreme za održavanje te nabavu raritetne muzejske građe. Za kapitalnu investiciju dodatnih ulaganja na građevinskim objektima planirana je energetska obnova na zgradi Muzeja grada Koprivnice za koju je planiran prihod u iznosu 430.000,00 EUR. Sredstva planirana za financiranje redovne djelatnosti Galerije Hlebine iznose 71.765,00 EUR i u cijelosti su planirana iz proračuna Grada Koprivnice prema danim limitima. Ostali dio sredstava u iznosu od 124.675,00 EUR raspoređen je na ostale muzejske aktivnosti (Zaštita kulturne baštine – 18.500,00 EUR, Muzejsko-galerijska aktivnost – 80.000,00 EUR, Knjižnična djelatnost – 12.675,00 EUR i Nakladnička djelatnost – 13.500,00 EUR).

Prihodi za financiranje materijalnih rashoda i rashoda za nabavu nefinancijske imovine u projekciji plana za 2026. i 2027. godinu planirani su sukladno smjernicama i odobrenom limitu nadležnog proračuna, a visina rashoda poslovanja planira se zadržati na istom nivou za redovnu muzejsku djelatnost i financiranje Galerije naivne umjetnosti Hlebine odnosno za rashode za zaposlene i režijske troškove. Do razlike odnosno umanjenja prihoda u projekcijama plana dolazi jer nisu planirana kapitalna ulaganja za građevinske radove, odnosno planiran je završetak projekta energetske obnove zgrade Muzeja grada Koprivnice.

**Pomoći iz inozemstva i od subjekata unutar općeg proračuna (skupina 63)**

Prihod od pomoći iz nenadležnog proračuna u prijedlogu financijskog plana planiran je u iznosu 1.031.664,00 EUR, a odnosi se na tekuće pomoći koje su planirane u iznosu 63.900,00 EUR koje se odnose na pomoći od Ministarstva kulture i medija RH i iz proračuna Koprivničko-križevačke županije.

Navedeni programi realizirat će se prema odobrenim sredstvima i sklopljenim ugovorima o korištenju sredstava Ministarstva kulture i medija i Koprivničko-križevačke županije. Ujedno je planiran prihod od izvanproračunskog korisnika iz NPOO izvora i to za kapitalna ulaganja 963.783,00 EUR, dok je za tekuće rashode planirano 3.981,00 EUR. Prihod koji se kao projekcija planira ostvariti 2026. iz nenadležnog proračuna iznosi 171.400,00 EUR, a planiran je u manjem iznosu od bazne godine za 860.264,00 EUR jer je investicija zahvata na energetskoj obnovi planirana u završnoj fazi sa planom od 120.000,00 EUR, dok planiran prihod za 2027. godinu iznosi 51.400,00 EUR što se odnosi samo na prihode od Ministarstva kulture i medija RH i na prihode Koprivničko-križevačke županije. Prihodi iz navedenih izvora planirani su realno i u visini moguće ostvarivih sukladno prijavljenim programima, ugovornim obvezama i projektnim aktivnostima.

**Prihodi od prodaje proizvoda i robe te pruženih usluga, prihodi od donacija te povrati po protestiranim jamstvima (skupina 66**)

U Financijskom planu za 2024. godinu u ovoj skupini prihoda planirani su prihodi iz vlastitih izvora financiranja od prodaje robe i pružanja usluga te donacija u iznosu 43.15,00 EUR, a isto je planirano i u projekcijama za 2026. i 2027. godinu. Vlastiti prihodi ostvarivi na tržištu planirani su u visini 18.550,00 EUR, a isti se odnose na prihod od prodaje robe (muzejskih publikacija i promidžbenih materijala) i prihod od pružanja usluga naplate ulaznine i usluga arheoloških istraživanja. Ostvareni prihod od prodaje robe i usluga utrošiti će se na financiranje redovnog poslovanja i materijalnih troškova ustanove te financiranje dijela programske djelatnosti.

U ovoj je skupini prihod od donacija planiran za naredno trogodišnje razdoblje u iznosu 24.600,00 EUR, a isti se odnosi na kapitalne donacije muzejske građe od fizičkih osoba planiran u iznosu 22.000,00 EUR prema sklopljenim darovnim ugovorima, a ujedno je planirani i kapitalni prihod donacija od ostalih subjekata izvan općeg proračuna koje podrazumijevaju donacije knjižne građe kojima se razmjenom između sličnih institucija, povećava knjižni muzejski fond. Planiran je prihod od tekućih novčanih donacija trgovačkih društava u iznosu 2.600,00 EUR za sponzorstva, a ista će namjenski biti utrošena za realizaciju programske djelatnosti Muzeja u skladu s ugovornom obvezom. Iz ovog izvora financiranja prihodi su planirani realno i u visini moguće ostvarivih stoga se u prijedlogu u projekcijama Financijskog plana za naredne dvije godine ne planiraju znatna odstupanja te su prihodi planirani na istoj razini kao i bazne 2025. godine.

**Prihodi od imovine (skupina 64)**

Prihodi od imovine, odnosno prihodi od pozitivnih tečajnih razlika planiran je u iznosu 50,00 EUR koje se ostvaruju evidentiranjem i plaćanjem računa u drugoj valuti te se ne očekuju odstupanja u projekcijama plana za buduće razdoblje.

***Ciljevi provedbe programa u trogodišnjem razdoblju i pokazatelji uspješnosti realizacije ciljeva***

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost 2025.** | **Ciljana vrijednost 2026.** | **Ciljana vrijednost 2027.** |
| Povećanje broja programa u razvoju infrastrukture preko ulaganja u nepokretnu kulturnu baštinu | Ulaganje u očuvanje i obnovu građevinskih objekata, spomenika kulture te njihovo djelomično stavljanje u funkciju. | Broj programa zaštite nepokretne baštine | 2 | Muzej | 2 | 3 | 3 |
| Povećanje broja dokumenata projektne dokumentacije sa ciljem obnove muzejskih objekata | Sudjelovanje stručnih djelatnika muzeja u radu na projektnoj dokumentaciji vezanu uz obnovu i muzeološku koncepciju muzejskih objekata | Broj projektne dokumentacije | 2 | Muzej | 2 | 2 | 3 |
| Povećanje rada stručnih radnika muzeja u obradi muzejskih zbirki | Provođenje sustavnog rada na obradi muzejskih zbirki u računalnom programu „Indigo” | Broj obrađenih predmeta i muzejskih zbirki | 30 | Muzej | 32 | 34 | 36 |
| Povećanje broja programa zaštite i očuvanja sa ciljem prezentacije muzejske građe | Provođenje sustava preventivne zaštite, arheoloških istraživanja i konzervatorsko-restauratorskih radova muzejske građe čime se povećava vrijednost dugotrajne nematerijalne imovine ustanove i stavljanje iste u muzejsku i izložbenu funkciju. | Broj programa zaštite muzejske građe za pokretnu baštinu | 10 | Muzej | 10 | 11 | 12 |
| Povećanje godišnjeg broja posjetitelja kroz programe zaštite kulturne baštine, muzejsko-galerijske, nakladničke i knjižnične djelatnosti | Poticanje kvalitete obavljanja programske djelatnosti kroz povremene, stalne i skupne aktivnosti uz povećanu suradnju s školama, suradnicima i drugim subjektima | Broj redovitih posjetitelja uz udio novo zainteresiranih | 11000 | Muzej | 11000 | 12000 | 13000 |
| Povećanje nakladničke i knjižnične djelatnosti (katalog, monografija) | Poticanje razvoja nakladničke djelatnosti sa ciljem informiranja šire stručne javnosti i korisnika Muzeja o kulturi i kulturnoj baštini Koprivnice i Podravine | Broj dodatne naklade kataloga, knjiga | 15 | Muzej | 15 | 16 | 17 |
| Smanjenje broja programa muzejsko-galerijske  i likovno- izložbene djelatnosti uz povećanje njihove kvalitete | Poticanje razvoja pozitivnih vrijednosti društva kroz povećanje kvalitete u izložbenoj djelatnosti | Broj i kvaliteta likovnih i izložbenih programskih aktivnosti | 23 | Muzej | 23 | 23 | 23 |
| Smanjenje broja i uključenosti vanjskih suradnika u realizaciju programske djelatnosti | Poticanje razvoja programske djelatnosti kroz angažman vanjskih suradnika kako bi se postigla | Broj vanjskih suradnika, autora | 80 | Muzej | 80 | 90 | 100 |
| Povećanje broja informacija i pojačana komunikacija u tiskovnim i elektroničkim medijima (portali, društvene mreže) | Poticanje kvalitetnije komunikacije i  zainteresiranosti stručne javnosti, škola, predškolskih ustanova, studenta i građanstva, informiranje publike o manifestacijama te razvijanje marketinških aktivnosti | Broj objava u tiskovnim i elektroničkim medijima | 275 | Muzej | 290 | 300 | 310 |
| Povećanje broja vanjskih korisnika muzejske građe i dokumentacije | Poticanje suradnje i komunikacije između zainteresirane stručne javnosti, predškolskih i školskih korisnika, studenata i drugih zainteresiranih subjekata | Broj korisnika, broj posjeta | 25 | Muzej | 30 | 35 | 40 |
| Povećanje broja sudjelovanja na stručno-znanstvenim seminarima, konferencijama, stručnim skupovima | Poticanje suradnje između institucija, edukacija i stručno usavršavanje zaposlenika sa ciljem ulaganja u stručno znanje i napredovanje, te bolja informiranost u primjeni novih znanja i tehnologija | Broj održanih predstavljanja na seminarima konferencijama, skupovima | 6 | Muzej | 7 | 7 | 8 |
| Povećanje broja pedagoških programa i edukativnih radionica o muzejskoj djelatnosti | Poticanje suradnje sa predškolskim i školskim ustanovama koje uključuju rad s djecom | Broj održanih radionica, izložbi, predavanja pedagoško-edukativne tematike | 10 | Muzej | 12 | 13 | 14 |

### Izvještaj o postignutim ciljevima i rezultatima programa temeljenim na pokazateljima uspješnosti iz nadležnosti proračunskog korisnika za 2024. godinu

Tijekom izvještajnog razdoblja stručno muzejsko osoblje nastavilo je s radom na obradi i inventarizaciji muzejske građe, s provedbom programa zaštite kulturne baštine, izložbenom i nakladničkom djelatnosti, pedagoško - edukativnim aktivnostima, javnim djelovanjem te aktivnostima za razvoj publike kroz programske i projektne aktivnosti. Sukladno Planu nabave za ovogodišnje razdoblje provedene su nabave i sklopljene ugovorne obveze. Realizirana je i sustavna provedba konzervatorsko - restauratorskih radova arheološke i etnografske građe temeljem sklopljenih ugovora s vanjskim suradnicima koji će provedbom radova doprinijeti povećanju vrijednosti dugotrajne nematerijalne imovine ustanove i mogućnosti stavljanja predmetne građe u muzejsku izložbenu funkciju. Ustanova je tijekom godine realizirala nabavu veće količine zaštitnih sredstava i materijala za preventivnu zaštitu muzejskih predmeta i građe zbog potreba selidbe građe iz zgrade Muzeja. Osim navedenog, vodila se redovita briga o muzejskoj i knjižnoj građi, kao i redovita informatizacija ustanove. U izvještajnom je razdoblju nasrtavljena pedagoška djelatnosti, odrađena su stručna vodstva kroz stalni postav i izložbe, nastavljena je provedba aktivnosti vezanih uz edukativni program Muzej u školi te su održane edukativne aktivnosti za studente i učenike. Osim izlagačke djelatnosti u galerijskim prostorima održane su edukativne radionice, predavanja, koncerti, književna događanja, kulturni performansi te predstavljanja publikacija.

Nakon tradicionalne Noći Muzeja ovogodišnji je program izlagačke djelatnosti započeo na prostoru spomen područja Danica otvorenjem gostujuće izložba *Od Danice do Jasenovca.*  Početkom veljače uslijedilo je zatvaranje *DAB-a ´23* u Galeriji Koprivnica u sklopu kojeg je osnažena suradnja između Muzeja i Sveučilišta Sjever u vidu izrada vizualnog dizajna kataloga od strane studenata Sveučilišta Sjever koji je u međuvremenu prepoznat i nagrađivan te predstavljen u Osijeku i Slavonskom Brodu. Početkom ožujka u Koprivnici su kroz izložbu *Krajolici iz Zbirke Vladimira Malančeca* predstavljene umjetnine antologijskih autora hrvatske umjetnosti, dok je u Galeriji naivne umjetnosti u Hlebinama predstavljan rad Mara Puškarić Petras kroz izložbu *Umjetnost je ženskog roda*. U Galeriji naivne umjetnosti u Hlebinama zatim je uslijedilo predstavljanje dugogodišnje kiparske kolonije Ernestinovo, dok su kolege iz Karlovca gostovali u Galeriji Koprivnica s izložbom *Hinko Krapek – čovjek svoga doba*. Program u Galeriji Koprivnica nastavljen je izložbom Ivana Brkića*, Digitalno doba*, dok su istovremeno umjetnine iz Zbirke naivne umjetnosti gostovale u Estoniji na izložbi u sklopu programa Europske prijestolnice kulture, Tartu 2024. Paralelno sa selidbom zgrade Muzeja u srpnju u Galeriji Koprivnica pripremljena je izložba domaćeg autora, Nanada Marinca: *Srastanje*. Paralelno s navedenim provedena je i četvrta sezona sustavnih arheoloških istraživanja lokaliteta Draganovec – Piretis. U Prelogu i Hlebinama otvorena je izložba *Kak igramo i tancamo* kroz koju je predstavljeno recentno stvaralaštvo naivnih autora. Krajem ljeta obitelj Turina trajno je obogatila muzejski fundus velikom donacijom igračaka Drage Turine. Tijekom godine Ministarstvo kulture i medija potvrdilo je značaj umijeća izrade peteranskog veza *filea* te mu dodijelilo status trajno zaštićenog kulturnog dobra, a prepoznalo je i važnost kontinuiranog rada dodijelivši Maši Zamljačanec i Ivanu Valentu viša muzejska zvanja. U sklopu obilježavanja Podravskih motiva pripremljena je trodnevna izložba bonsai drveća u suradnji s udrugom „Sjeverozapad“ iz Ludbrega. U sklopu obilježavanja Dana grada pripremljena je izložba Zbirka Smiljanić – suvremena umjetnost, a planira se i predstavljanje jubilarnog 50. broja Podravskog zbornika. Tijekom godine, u sklopu pedagoških aktivnosti kroz godinu Muzej je sudjelovao u provedbi programa EMA, a nastavljeni su i muzejski edukativni programi R*opotarnica* i *Muzej u školi.* Što se tiče investicija, krajem listopada potpisan je ugovor s izvođačem radova za energetsku obnovu zgrade Muzeja, kao i dodatni nadzori, dok je za zgradzu Galerije Koprivnica naručena studija postojećeg stanja. Od izložbi je do kraja godine u Galeriji Koprivnica planirana realizacija izložba Zlatka Boureka dok se u Galeriji naivne umjetnosti u Hlebinama planira obilježavanje 110. godišnjice rođenja Ivana Generalića izložbom radova iz zbirke obitelji Čolak*.* Osim navedenog u planu je priprema predbožićnih radionica.

Prijedlog Financijskog plana Muzeja grada Koprivnice za 2025. i projekcije za 2026. i 2027. godinu uz obrazloženje usvojen je na 12. sjednici Upravnoga vijeća Muzeja grada Koprivnice te se dostavlja Gradu Koprivnici na odobrenje i usvajanje.

Nakon usvajanja istog od strane Gradskog vijeća ovaj dokument postaje Financijski plan Muzeja grada Koprivnice za 2025. i projekcije za 2026. i 2027. godinu, a po usvajanju objaviti će se na službenoj internet stranici ustanove.

Predsjednik Upravnoga vijeća

Muzeja grada Koprivnice

Prof. dr. sc. Mario Tomiša