**OSNOVNA ŠKOLA „PODOLICE“**

**Ulica Pavla Kanižaja 2**

**48000 KOPRIVNICA**

KLASA: 402-01/23-01/04

URBROJ: 2137-1-4-23-2

**OBRAZLOŽENJE PRIJEDLOGA FINANCIJSKOG PLANA ZA 2024. GODINU I PROJEKCIJA NA 2025. I 2026. GODINU**

1. **SAŽETAK DJELOKRUGA RADA USTANOVE**

Osnovna škola Podolice“ MBS:05628024 ima predmet poslovanja – djelatnosti:

* osnovno školovanje djece i mladeži
* osnovno školovanje za učenike s navršenih 15 godina
* osnovno školovanje za darovitu djecu i za djecu s teškoćama u razvoju prema posebno propisanim nastavnim planovima i programima
* organizacija aktivnosti djece i mladeži u sklopu različitih udruga te učeničkih klubova i društava

Nastava je organizirana u jutarnjoj smjeni, u petodnevnom radnom tjednu, sa slobodnim subotama. Popodnevni sati koriste se za održavanje sjednica stručnih, razrednih i učiteljskih vijeća. Škola je uključena u provedbu Eksperimentalnog programa „Osnovna škola kao cjelodnevna škola: Uravnotežen, pravedan, učinkovit i održiv sustav odgoja i obrazovanja“ u organizaciji i na poziv Ministarstva znanosti i obrazovanja.

Eksperimentalni projekt provodi se tijekom sljedeće 4 nastavne godine. Odgojno obrazovni ishodi propisanu su Nacionalnim kurikulumom te predmetnim kurikulumima, a postizanje postavljenih odgojno obrazovnih ciljeva i ishoda izravno se ostvaruje kroz (1) Program nacionalnog kurikuluma redovite nastave (obavezni i zborni dio) i Program potpore, potpomognuto i obogaćenog učenja (A2). Neizravno se ostvaruje i nadopunjava kroz odgojno-obrazovne aktivnosti i Programa izvannastavnih (B1) i Programa izvanškolskih aktivnosti (B2).

učenici imaju organizirana dva obroka te vrijeme nakon redovne nastave namijenjeno dodatnom utvrđivanju gradiva, rješavanju domaćih zadaća te uključivanje u brojne izvannastavne aktivnosti. Školu pohađa 371 učenik u 17 razrednih odjela.

Osnivač: Grad Koprivnica

Osnivački akt: Odluka Gradskog vijeća Grada Koprivnice

1. **ZAKONSKE I DRUGE PODLOGE NA KOJIMA NA KOJIMA SE ZASNIVAJU PROGRAMI**

* Zakon o odgoju i obrazovanju u osnovnoj i srednjoj školi (NN broj 87/08, 86/09., 92/10., 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22),
* Zakon o ustanovama (NN 76/93., 29/97., 47/99. i 35/08, 127/19., 151/22),
* Zakon o proračunu (NN broj 144/21),
* registrirani djelokrug rada ustanove.
* Upute za izradu Prijedloga financijskog plana za razdoblje 2023.-2025. Grada Koprivnice od 12. listopada 2023. KLASA: 400-01/23-02/0001, URBROJ:2137-0-05/2-23-9
* Godišnji izvedbeni odgojno, obrazovni plan i program rada za školsku godinu 2023./2024.
* Školski kurikulum OŠ „Podolice“, nastavne i izvannastavne aktivnosti za školsku godinu 2023./2024.

1. **OBRAZLOŽENJE OPĆEG DIJELA FINANCIJSKOG PLANA**

**PRIHODI**

Ukupni prihodi za 2024. godinu iznose 1.673.329,00 €.

* **Iz pomoći iz inozemstva i od subjekata unutar općeg proračuna - 63** planira se 1.333.262,00 € i to 1.149.700,00 € za plaće zaposlenika škole te za ostala prava prema kolektivnom ugovoru, 780,00 € za voditelje ŽSV-a, 720,00 € za županijska natjecanja, 32.000,00 €, za udžbenike za učenike, 175,00 € za isplatu mentorstva, te 265,00 € za dnevnice koje financira AZOO. 3.500,00 € planira se za Školsku shemu voća i povrća, 127.000,00 € planirano je za prehranu učenika, 2.927,00 € za financiranje 4 pomoćnika u nastavi (13% prihvatljivog iznosa plaće – nacionalno sufinanciranje). 16.195,00 € odnosi se na prihod za financiranje 72% prihvatljivog iznosa plaća pomoćnika u nastavi – EU sredstva.
* **Iz prihoda od upravnih i administrativnih pristojbi, pristojbi po posebnim propisima i naknada – 65** planiramo ostvariti iznos od 5.256,00 € i to 265,00 € po osnovi naknade štete od osiguranja, 3.000,00 € za majice i testove za učenike i 1.991,00 EUR za osiguranje učenika.
* **Iz prihoda od prodaje proizvoda i robe te pruženih usluga, prihoda od donacija– 66** planira se prihod od 1.000,00 € i to od prodaje starog papira i baterija te najma školskih prostorija.
* **Od prihoda iz nadležnog proračuna – 67** planiramo ostvariti 313.811,00 €. Od toga se 95.732,00 € planira za pokriće redovnih materijalnih rashoda, 150.000,00 € za prijevoz učenika, 1.500,00 € za nabavu lektirne građe, 50.600,00 € za plaće i ostala materijalna prava dviju učiteljica, 15.979,00 € za 15% troškova plaće, prijevoza, službenih putovanja i stručnog usavršavanja četiri pomoćnika u nastavi.

Ukupno planirani prihodi za 2025. godinu iznose 1.666.775,00 €, a za 2026. godinu 1.650.930,00 €.

**RASHODI**

Ukupni rashodi poslovanja za 2024. godinu iznose 1.702.156,00 €.

* **Rashodima za zaposlene – 31** planirani rashodi u iznosu 1.207.634,00 € odnose se na rashode za plaće, doprinose i ostale rashode za zaposlene (božićnicu, regres, dar za dijete, naknadu za bolovanje dulje od 90 dana, potporu za rođenje djeteta, potporu za smrt člana obitelji…), plaće pomoćnika u nastavi, te učitelji mentori.
* **Materijalnim rashodima – 32** planiraju se rashodi u ukupnom iznosu od 464.482,00 € koji proizlaze iz redovnog poslovanja (službena putovanja, stručna usavršavanja, uredski materijal, energija, tekuće i investicijsko održavanje, prijevoz učenika, zakupnine i najamnine opreme i licenci, reprezentacija, komunalne i ostale usluge), rashodi u okviru međuopćinskih i županijskih natjecanja, prehrane učenika, ostalih rashoda za pomoćnike u nastavi, prijevoz na posao za sve zaposlenike, premije osiguranja učenika, operativni rashodi u sklopu provedbe eksperimentalnog programa cjelodnevne nastave i sl.
* **Financijskim rashodima – 34** planirani rashodi iznose 40,00 EUR a odnose se na zatezne kamate.
* **Naknadama za građane i kućanstva na temelju osiguranja – 37** planirani rashodi odnose se na nabavu radnih udžbenika za sve učenike škole u ukupnom iznosu od 30.000,00 EUR.

Rashodi za nabavu nefinancijske imovine za 2024. godinu iznose 3.500,00 €

* **Rashodi za nabavu proizvedene dugotrajne imovine** planirani su u iznosu 1.500,00 € za nabavu lektirne građe te 2.000,00 € za nabavu udžbenika.

Ukupno planirani rashodi za 2025. godinu iznose 1.665.775,00 €, a za 2026. godinu 1.650.930,00 €.

**RASPOLOŽIVA SREDSTVA IZ PRETHODNIH GODINA**

U 2024. godini očekuje se preneseni višak prihoda poslovanja iz 2023. godine u iznosu od 32.327,00 € koji se sastoji od:

* metodološkog manjka prihoda iz nadležnog proračuna po osnovi neplaćenih računa sa dospijećem u 2024. godini (-5.000,00 €)
* manjak za plaće pomoćnika u nastavi i dviju učiteljica koje će se isplatiti u siječnju u iznosu od 15.000,00 € i to 13.100,00 € iz nenadležnog proračuna, 1.600,00 € iz EU sredstava i 300,00 € iz nacionalnog sufinanciranja
* višak prihoda poslovanja iz nenadležnog proračuna za provedbu eksperimentalnog programa cjelodnevne nastave 29.660,00 € i 500,00 € viška sredstava voditelja ŽSV-a
* višak vlastitih prihoda od prodaje baterija i starog papir i najma školskih prostorija 100,00 €
* višak prihoda iz projekta Erasmus + u iznosu od 22.067,00 €.

1. **OBRAZLOŽENJE PROGRAMA (AKTIVNOSTI I PROJEKATA)**

* **Program: 3002** **REDOVNI PROGRAM ODGOJA I OBRAZOVANJA**

Cilj programa je financiranje redovnih materijalnih rashoda škole, realizacija terenskih nastava i škola u prirodi u skladu s Školskim kurikulumom, stručnih usavršavanja zaposlenika, opremanje škole prema potrebama. Program se sastoji od slijedeće aktivnosti:

**Aktivnost: A300211 Decentralizirane funkcije osnovnoškolskog odgoja i obrazovanja**

U okviru aktivnosti Decentralizirane funkcije osnovnog školstva (temeljem minimalnog standarda po učeniku) vrši se financiranje rashoda za zaposlenike i materijalne rashode za 371 učenika raspoređenih u 17 razrednih odjela. Planirana sredstva u iznosu 56.606,00 € koristit će se za osiguravanje osnovnih uvjeta za odvijanje djelatnosti a koje uključuje:

* Financiranje službenih putovanja odgojno obrazovne djelatnike i uprave, a radi se o državnim skupovima u trajanju od dva do tri dana, jednodnevnim seminarima, pratnji djece za Školu u prirodi i maturalne izlete, te kotizacije.
* Uredski materijal, sredstva za čišćenje i higijenske potrebe, stručna literatura
* Financiranje režijskih troškova, deratizacije
* Usluge tekućeg i investicijskog održavanja koje se odnose na redovne servise (servis dizala, ispitivanje panik rasvjete, mjesečni servis ventilacijskog sustava, periodični pregled vatrogasnih aparata, redovna ispitivanja instalacija i postrojenja, servisi informatičke opreme te raznorazni popravci na postrojenjima i opremi, a dio sredstava predviđen je za nabavu materijala za investicijsko održavanje koji se koristi za popravke sitnih kvarova koje vrši samo tehničko osoblje škole.
* Usluge Zavoda za javno zdravstvo za provjeru mikrobiološke ispravnosti namirnica za školsku kuhinju, za obavezne preglede kuharica, higijenski minimum za kuharice i sistematski pregledi zaposlenika.
* Nabava lektirne građe
* Ostali redovni rashodi

Projekcije na 2024 i 2025. godinu iznose 56.606,00 €.

**Pokazatelji rezultata**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija pokazatelja | Jedinica | Polazna vrijednost 2022. | Ciljana vrijednost 2024. | Ciljana vrijednost 2025. | Ciljana vrijednost 2026. |
| Realizacija terenskih nastava i škole u prirodi prema Školskom kurikulumu | Osigurana sredstva za provedbu terenskih nastava i škola u prirodi | postotak | 100 | 100 | 100 | 100 |
| Realizacija stručnog usavršavanja zaposlenika | Osigurana sredstva za stručno usavršavanje zaposlenika | postotak | 70 | 90 | 100 | 100 |
| Realizacija provedenih nabava za opremanje škole | Provedeni planirani postupci nabave opreme | postotak | 100 | 100 | 100 | 100 |
| Financiranje redovnih materijalnih troškova | Podmirenje svih obveza u danim rokovima | postotak | 100 | 100 | 100 | 100 |

* **Program : 3003 DODATNI PROGRAMI ODGOJA I OBRAZOVANJA**

Ciljevi Dodatni program odgoja i obrazovanja su dodatne aktivnosti koje se provode zbog podizanja kvalitete rada škole, promocije škole, poticanja djece na uključivanje u sportske aktivnosti, izvannastavne aktivnosti, natjecanja, uključivanje škole u provođenje projekata, poticanje obrazovnih djelatnika na napredovanje te realizacija eksperimentalnog programa cjelodnevne nastave

Program se provodi kroz slijedeće aktivnosti:

**Aktivnost: A300352 Slobodne aktivnosti i školska natjecanja**

U sklopu aktivnosti planirana je isplata za najučitelja i troškovi međuopćinskih i županijskih natjecanja. Nagrada i međuopćinska natjecanja financiraju se iz nadležnog proračuna (1626,00 €), a županijska natjecanja financiraju se iz sredstava Koprivničko-križevačke županije (720,00 €). Iste su i projekcije na 2024. i 2025. godinu.

**Aktivnost: A300358 CDŠ**

Radi se o novoj aktivnosti koja je rezultat ulaska Škole u eksperimentalni program cjelodnevne nastave. U početku provedbe programa Školi su doznačena sredstva za operativne troškove provedbe cjelodnevne nastave koje se kroz višak prihoda prenose u 2024. godinu. Planirani su rashodi za službena putovanja (terenske nastave i stručna usavršavanja u sklopu provedbe cjelodnevne nastave), nabava uredskog materijala za potrebe radionica unutar A2 programa, organizacija radionica s vanjskim predavačima te reprezentacija. Projekcija nema jer se ne planira prenošenje viška na naredne godine.

**Aktivnost: A300317 Redovna djelatnost osnovnih škola**

Aktivnost pokriva dio troškova energenata, sistematske preglede zaposlenika, prijevoz učenika i plaće dviju učiteljica. Projekcije za 2025. i 2026. su iste.

**Aktivnost: A300356 ODJEK VI 2023./2024.**

Za drugo polugodište 2023./2024. školske godine planirano je 20.210,00 €. Plan i projekcija rađeni su na temelju 4 pomoćnik u nastavi. Projekcije nisu rađenje za 2024. i 2025. jer projekt završava u lipnju 2024. godine. Aktivnost se financira iz tri izvora i to 15% iz nadležnog proračuna, 72% iz EU sredstava te 13% nacionalno sufinanciranje. Postoci se primjenjuju na prihvatljive troškove iz projekta, a sve iznad prihvatljivog troška financira nadležni proračun (dio plaće i materijalna prava).

**Aktivnost A300359 ODJEK VII. 2024./2025.**

Plan u iznosu 14.891,00 € odnosi se na trošak plaće 4 pomoćnika u nastavi u školskoj godini 2024./2025. Osim plaće planirane su i dnevnice za službena putovanja te stručno usavršavanje. Aktivnost se financira iz tri izvora i to 15% iz nadležnog proračuna, 72% iz EU sredstava te 13% nacionalno sufinanciranje. Postoci se primjenjuju na prihvatljive troškove iz projekta, a sve iznad prihvatljivog troška financira nadležni proračun (dio plaće i materijalna prava).

Projekcija na 2025. godinu iznosi 20.210,00 €, a odnosi se na drugo polugodište navedene školske godine. Projekcije na 2026. nema jer projekt završava u lipnju 2025. godine.

**Aktivnost: A300353 Unapređenje standarda u školama izvor VLASTITI PRIHOD i Ministarstvo**

Planirana sredstva u iznosu 40.076,00 € su sredstva iz različitih izvora financiranja.

* Iz izvora tekuće pomoći proračunskim korisnicima iz nenadležnog proračuna financiraju se rashodi voditelja županijskih stručnih vijeća, isplata mentorstva i troškovi službenih putovanja koje refundira AZOO te nabava radnih udžbenika za učenike od 1. do 8. razreda.
* Iz izvora prihoda za posebne namjene nabavljaju se majice s logom škole za učenike, osiguranje učenika koje financiraju roditelji te eventualne nabave testova.
* Vlastita sredstva su sredstva od prodaje starog papira, baterija, proizvoda školske zadruge i najma školskih prostorija

Projekcije na 2025. i 2026, godinu iznose 39.476,00 €, a manje su za iznos očekivanog prenesenog viška prihoda poslovanja koji se ne planira u narednim godinama.

**Aktivnost: A300332 EU Projekti**

Škola je u 2023. godini ušla u akreditirani projekt Erasmus + unutar kojeg do 2028. godine ima mogućnost produljivanja trajanja projekta i primanja sredstava za planirane mobilnosti. Odobrena sredstva za prvu godinu trajanja projekta isplaćena su u 2023. godini dok se mobilnosti planiraju tek u 2024. godini. Planirano je da se na godišnjoj razini realiziraju mobilnosti za najmanje 7 učitelja sudionika projekta i najmanje 16 učenika. Projekcije na 2025. i 2026. godinu su iste jer se planira nastavak projekta i odobrenje dodatnih sredstava.

**Pokazatelji rezultata**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija pokazatelja | Jedinica | Polazna vrijednost 2022. (školska godina 2022./2023.) | Ciljana vrijednost 2024. | Ciljana vrijednost 2025. | Ciljana vrijednost 2026. |
| Povećanje broja učenika plasiranih na državnu razinu natjecanja | Plasiranje učenika na državnu razinu natjecanja pokazatelj je rezultata rada s učenicima te izvrsna motivacija za daljnji rad | broj | 7 | 10 | 11 | 12 |
| Povećanje broja učenika plasiranih na županijsku razinu natjecanja | Plasiranje učenika na županijsku razinu natjecanja pokazatelj je rezultata rada s učenicima te izvrsna motivacija za daljnji rad | broj | 9 | 11 | 13 | 15 |
| Povećanje broja učenika sa postignutim rezultatima na raznim natječajima na koje se učitelji prijavljuju | Postignuti visoki rezultati u bilo kojem području rada s učenicima podižu samopouzdanje učenika te ih motiviraju za daljnji rad | broj | 7 | 10 | 13 | 15 |
| Organizacija prijevoza učenika | Organizira se prijevoz učenika za sve učenike na upisnom području škole čije je mjesto stanovanja udaljeno 3 i više kilometara od škole ili od mjesta stanovanja nema izgrađene sigurne uvjete kretanja do škole | Postotak | 100 | 100 | 100 | 100 |
| Realizacija projekta u sklopu kojeg se zapošljavaju pomoćnici u nastavi | Zapošljavanjem pomoćnika u nastavi osigurava se odgovarajuća pomoć učenicima s poteškoćama u razvoju kojima je, na temelju odgovarajuće dokumentacije, nadležno Ministarstvo odobrilo rad uz pomoćnika u nastavi | postotak | 100 | 100 | 100 | 100 |
| Udžbenici i radni materijali sukladno Odluci MZO-a za sve učenike škole | Ministarstvo znanosti i obrazovanja financira udžbenike i radne materijale za sve učenike škole | postotak | 100 | 100 | 100 | 100 |
| Provedba eksperimentalnog programa cjelodnevne nastave | Ostvarivanje obrazovno-odgojnih ciljeva, koji su prioritet, a koji su usmjereni na sve učenike škole te omogućuju dodatan rad i obogaćeno učenje učenicima koji do uvođenja Eksperimenta možda nisu mogli pohađati sve ponuđene sadržaje. | postotak | 0 | 100 | 100 | 100 |
| Povećanja broja manifestacija i kulturnih aktivnosti u radu škole | Učenike se potiče na izražavanje kreativnosti, talenata i sposobnosti kroz ovakve aktivnosti | broj | 26 | 28 | 30 | 32 |

* **Program : 30015 Socijalni program**

Cilj programa je podmirenje troškova prehrane učenika a provodi se kroz slijedeću aktivnost:

**Aktivnost: A301537 Pomoć za podmirenje troškova prehrane učenika osnovnih škola**

Za navedenu aktivnost planirana su sredstva u iznosu 130.500,00 €. Od toga je 127.000,00 € namijenjeno osiguravanju dva obroka dnevno za sve učenike dok su u iznosu 3.500,00 € planirani rashodi za provedbu Školske sheme voća i povrća.

Projekcije na 2025. i 2026. godinu su iste.

**Pokazatelj rezultata**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija pokazatelja | Jedinica | Polazna vrijednost 2022. | Ciljana vrijednost 2024. | Ciljana vrijednost 2025. | Ciljana vrijednost 2026. |
| Organizirana prehrana za sve učenike škole Odlukom Ministarstva znanosti i obrazovanja | Organiziranje besplatnog obroka za sve učenike s ciljem izbjegavanja mogućnosti da pojedini učenici zbog materijalnih prilika tijekom boravaka u školi nemaju niti jedan obrok | postotak | 100 | 100 | 100 | 100 |

* **Program: 9000 COP**

Cilj programa je redovita isplata plaća i materijalnih prava iz Kolektivnog ugovora svim zaposlenicima škole čije se plaće financiraju iz državnog proračuna.

**Aktivnost: 900006 COP**

U sklopu aktivnosti za 2024. godinu planirana su sredstva u iznosu 1.149.700,00 € a koriste se za financiranje plaća i pripadajućih doprinosa za 52 zaposlenika, ostalih rashoda (jubilarne nagrade, otpremnine, darovi za djecu do navršenih 15 godina, regres, božićnica, pomoći za rođenje djece…) i naknada zbog nezapošljavanja osoba s invaliditetom.

Projekcije na 2025. i 2026. godinu povećavaju se za 0,5% za navršenu godinu staža.

**Pokazatelj uspješnosti**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija pokazatelja | Jedinica | Polazna vrijednost 2022. | Ciljana vrijednost 2024. | Ciljana vrijednost 2025. | Ciljana vrijednost 2026. |
| Redovne isplate plaća i materijalnih prava iz Kolektivnog ugovora | Redovnom isplatom plaća i materijalnih prava poštuju se zakonski propisi te se izbjegava mogućnost eventualnih sudskih tužbi zaposlenika, a time i dodatnih troškova | postotak | 100 | 100 | 100 | 100 |

1. **USKLAĐENI CILJEVI, STRATEGIJA I PROGRAMI S DOKUMENTIMA DUGOROČNOG RAZVOJA**

Ciljevi, strategija i programi s dokumentima dugoročnog razvoja nalaze se u Državnom pedagoškom standardu, Nacionalnom kurikulumu i Nastavnom planu i programu škole.

OŠ „Podolice“ donosi godišnji operativni plan i školski kurikulum, prema planu koje je donijelo Ministarstvo znanosti i obrazovanja . Budući da se navedeni planovi donose za školsku, a ne fiskalnu godinu, moguća su odstupanja od financijskih planova ukoliko dođe do pomaka nekih aktivnosti iz jednog polugodišta u drugo. Strateške planove donosi Ministarstvo i Grad Koprivnica.

1. **CILJEVI PROVEDBE PROGRAMA U TROGODIŠNJEM RAZDOBLJU I POKAZATELJI USPJEŠNOSTI KOJIMA ĆE SE MJERITI OSTVARENJE TIH CILJEVA**

Prioritet je pružanje usluga osnovnoškolskog obrazovanja i odgoja učenika. U naredne tri godine stalnim i kvalitetnim usavršavanjem učitelja i poboljšavanjem materijalnih i drugih uvjeta prema našim mogućnostima nastojat ćemo podići kvalitetu nastave na što višu razinu.

Učenike će se poticati na izražavanje kreativnosti, talenata i sposobnosti kroz uključivanje u školske projekte, priredbe i manifestacije, te kroz brojne aktivnosti unutar A2 i B1 programa u sklopu provedbe eksperimentalnog programa cjelodnevne nastave

Poticat će se razvoj pozitivnih vrijednosti i natjecateljskog duha kroz uključivanje u sportske aktivnosti i natjecanja od kojih je nekim natjecanjima škola i domaćin.

Škola ima 3 voditelja županijskih stručnih vijeća koji četiri puta godišnje organiziraju stručne skupove koji također pridonose kvaliteti rada učitelja i odvijanja nastavnih procesa.

Kvaliteta međuljudskih odnosa razvija se zajedničkim druženjima učitelja i učenika škole kroz organizaciju priredbi i obilježavanja važnih datuma.

Suradnjom nastavnika, roditelja i lokalne zajednice nastoji se svakom djetetu omogućiti razvitak u sredini u kojoj će se osjećati prihvaćeno, voljeno, sigurno i zadovoljno, u sredini koja će djelovati poticajno na razvitak svih njegovih potencijala, u kojoj će se voditi briga o djetetovim specifičnostima kao pojedinca i gdje će se učenik osposobljavati za samostalan i odgovoran život.

Poticat *će se*stjecanje trajnog i primjenjivog znanja te osposobljavanje učenika za cjeloživotno učenje i osobni razvoj.

Vrlo je važnoosvijestiti nastavnike, roditelje i lokalnu zajednicu o važnosti njihove suradnje za dobrobit djeteta, stvarati zajedničke ciljeve, njegovati međusobnu komunikaciju, razvijati suradničke odnose. Na taj način Škola i roditelji će preuzeti odgovornost za razvoj naše škole.

1. **IZVJEŠTAJ O POSTIGNUTIM CILJEVIMA I REZULTATIMA PROGRAMA TEMELJENIM NA POKAZATELJIMA USPJEŠNOSTI U PRETHODNOJ GODINI.**

Osnovna škola „Podolice“ započela je s radom u školskoj godini 2022./2023. Osnivanje nove škole omogućilo je uvođenje jednosmjenske nastave u dvije osnovne škole. Nastava u jednoj smjeni otvorila je mogućnost uključivanja škole u eksperimentalni program cjelodnevne nastave. Unutar projekta produljeno je vrijeme koje učenici provode u školi, uvodi se obvezni Program potpore i obogaćivanja, koji bi učenicima omogućio dodatno vrijeme za vježbanje i usvajanje gradiva. Učenicima će se tijekom školske godine nuditi i izborni A2 programi potpore, ali i B1 programi (izvannastavne aktivnosti) kao i B2 aktivnosti (izvanškolske).

Školi je odobreno 400.000 eura za opremanje škole, čime ćemo nabaviti opremu, materijale i sve potrebno za redovit rad škole, za opremanje prostora za provođenje Cjelodnevne škole.

Škola se planira javiti na javni poziv za radove i proširivanje blagovaonice, koja trenutnim kapacitetom od 100m2 ne ispunjava potrebe škole te je potrebno proširiti blagovaonicu.

Učenicima je osiguran jedan hladni i jedan topli obrok u školskoj kuhinji u kojoj se trenutno hrani oko 370 učenika. Također, djeci koja su udaljena od škole osiguran je prijevoz.

Pripremila: voditeljica računovodstva Mirjana Kolarek

U Koprivnici 20.10.2023. Ravnateljica: Helena Knežević, mag.edu.

Predsjednik Školskog odbora:

Tomislav Katalenić, mag.theo.